OpenLLM-France/wikimedia huggingface dataset:
# Katinka Larsen

Katinka Larsen (Holborn, 19 de novembre de 1905 - 9 d'agost de 1999) va ser una saltadora anglesa que va competir durant les dècades de 1920 i 1930.
El 1936 va prendre part en els Jocs Olímpics d'Estiu de Berlín, on fou tretzena en la prova de trampolí de 3 metres del programa de salts.
En el seu palmarès destaca una medalla de plata al Campionat d'Europa de natació de 1934, rere Olga Jensch-Jordan.Aquell mateix 1934 fou quarta als Jocs de l'Imperi Britànic que es disputaren a Londres.

## Referències

* 1 2 Katinka Larsen a Sports Reference (arxivat)
* ↑ «European Swimming Championships (Women)». [Consulta: 2 octubre 2020].
* ↑ «Diving 3m Springboard - Women London 1934 | Commonwealth Games Federation» (en anglès). Arxivat de l'original el 2021-07-29. [Consulta: 2 octubre 2020].
# Katsumi Matsumura

Katsumi Matsumura (en japonès 松村 勝美 Matsumura Katsumi Osaka, 8 de març de 1944) va ser una jugadora de voleibol japonesa que va competir durant la dècada de 1960 i 1970.
El 1964 va prendre part en els Jocs Olímpics de Tòquio, on guanyà la medalla d'or en la competició de voleibol. Vuit anys més tard, als Jocs de Múnic guanyà la medalla de plata en la competició de voleibol. En el seu palmarès també destaquen dues victòries al Campionat del Món de voleibol, el 1962 i 1967, i una medalla de plata el 1970.

## Referències

* ↑ «Katsumi Matsumura Olympic Results». sports-reference.com. Arxivat de l'original el 17 d’abril 2020. [Consulta: 22 novembre 2017].
* ↑ «Women Volleyball IV World Championship 1962 Moscow (URS) 13-25.10 Winner Japan». [Consulta: 21 novembre 2017].
* ↑ «Women Volleyball V World Championship 1967 Tokyo (JPN) 27-29.01 - Champion Japan». [Consulta: 22 novembre 2017].
* ↑ «Women Volleyball VI World Championship 1970 Varna (BUL) 22.09-02.10 Winner Soviet Union». [Consulta: 22 novembre 2017].
# Keiko Hama

Keiko Hama (en japonès 浜 恵子 Hama Keiko; Chiba, 7 de novembre de 1947) va ser una jugadora de voleibol japonesa que va competir durant la dècada de 1960 i 1970.
El 1968 va prendre part en els Jocs Olímpics de Ciutat de Mèxic, on guanyà la medalla de plata en la competició de voleibol. Quatre anys més tard, als Jocs de Múnic revalidà la medalla de plata.
En el seu palmarès també destaca una medalla de plata al Campionat del Món de voleibol de 1970 i a la Copa del Món de 1973.

## Referències

* ↑ «Keiko Hama Olympic Results». sports-reference.com. Arxivat de l'original el 15 d’octubre 2012. [Consulta: 28 novembre 2017].
# Keshav Dutt

Keshav Dutt (Lahore, 29 de desembre de 1925 - Santoshpur, 7 de juliol de 2021) va ser un jugador d'hoquei sobre herba indi que va competir durant les dècades de 1940 i 1950. En el seu palmarès destaquen dues medalles d'or en la competició d'hoquei sobre herba als Jocs Olímpics, el 1948, a Londres, i el 1952, a Hèlsinki.

## Referències

* ↑ «Keshav Dutt Olympic Results». sports-reference.com. Arxivat de l'original el 6 de gener 2009. [Consulta: 28 maig 2019].
# Kirsten Barnes

Kirsten Barnes (Londres, 26 de març de 1968) és una ex-remadora canadenca que va competir durant les dècades de 1980 i 1990.
El 1988 va prendre part en els Jocs Olímpics de Seül, on fou setena en la prova del dos amb timoner del programa de rem. Quatre anys més tard, als Jocs de Barcelona, guanyà la medalla d'or en les proves del vuit amb timoner i quatre sense timoner del programa de rem. En el seu palmarès també destaquen dues medalles d'or al Campionat del món de rem i una altra medalla d'or als Jocs Panamericans.
Barnes es va retirar després dels Jocs de Barcelona per completar els seus estudis a la Universitat de Victoria, on es va graduar el 1993. Posteriorment es doctorà en psicologia esportiva a la Universitat de Bristol el 1997.

## Referències

* 1 2 3 «Kirsten Barnes Olympic Results». sports-reference.com. Arxivat de l'original el 10 de febrer 2012. [Consulta: 16 octubre 2019].
* ↑ «Fitxa a worldrowing.com». Arxivat de l'original el 2021-01-12. [Consulta: 10 gener 2021].
# Kirsten Wenzel

Kirsten Wenzel (Leipzig, 27 de febrer de 1961), de casada Strohbach és una ex-remadora alemanya que va competir sota bandera de la República Democràtica Alemanya durant les dècades de 1970 i 1980. Es casà amb el nedador Rainer Strohbach.
El 1980 va prendre part en els Jocs Olímpics de Moscou, on guanyà la medalla d'or en la competició del quatre amb timoner del programa de rem. Formà equip amb Silvia Fröhlich, Ramona Kapheim, Angelika Noack i Romy Saalfeld. En el seu palmarès també destaquen una medalla d'or, dues de plata i dues de bronze al Campionat del món de rem.

## Referències

* 1 2 «Kirsten Wenzel Olympic Results». sports-reference.com. Arxivat de l'original el 4 de novembre 2012. [Consulta: 18 octubre 2019].
* ↑ Fitxa a worldrowing.com Arxivat 2021-01-09 a Wayback Machine. FISA
* ↑ Fitxa a worldrowing.com FISA
# Kjerstin Andersen

Kjerstin Andersen (Porsgrunn, 23 de novembre de 1958) és una exjugadora d'handbol noruega que va competir durant la dècada de 1980. Jugava de porter.
El 1988 va prendre part en els Jocs Olímpics de Seül, on guanyà la medalla de plata en la competició d'handbol. En el seu palmarès també destaca una medalla de bronze al campionat del món d'handbol de 1986. Jugà un total de 104 partits amb la selecció nacional.
A nivell de clubs jugà al Gjerpen IF.

## Referències

* ↑ «Kjerstin Andersen Olympic Results». sports-reference.com. Arxivat de l'original el 18 d'abril 2020. [Consulta: 7 novembre 2019].
* ↑ Women Handball World Championship 1986 Netherlands - 04-14.12 Champion Soviet Union a todor66.com
* ↑ Totaloversikt for Andersen, Kjerstin a Federació Noruega d'Handbol
# Klenie Bimolt

Klenie Bimolt (Assen, 8 de juny de 1945), de casada de Jonge, és una nedadora neerlandesa, ja retirada, especialista en braça, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on va disputar dues proves del programa de natació. Fent equip amb Kornelia Winkel, Ada Kok i Erica Terpstra guanyà la medalla de plata en els 4x100 metres estils, mentre en els 200 metres braça fou setena. Quatre anys més tard, als Jocs de Ciutat de Mèxic, tornà a disputar dues proves del programa de natació. Fou setena en els 4x100 metres estils, mentre en els 200 metres braça quedà eliminada en sèries.
En el seu palmarès també destaquen dues medalles de plata al Campionat d'Europa de natació de 1966, en els 4x100 metres estils, formant equip amb Ria van Velsen, Ada Kok i Ineke Tigelaar, i als 200 metres braça. A nivell nacional, va dominar les competicions de braça durant la dècada dels seixanta, establint 13 rècords i guanyant els títols de 100 i 200 metres de 1962 a 1965 i el 1967, així com els 200 metres el 1968. També va batre quatre rècords europeus: un en 100 metres braça (1964) i tres en el relleu de 4x100 metres estils (1964, 1968).

## Referències

* ↑ Klenie Bimolt a Sports Reference (arxivat)
* ↑ «Olympedia – Klenie Bimolt». [Consulta: 19 maig 2021].
* ↑ EUROPEAN SWIMMING CHAMPIONSHIPS (WOMEN). gbrathletics.com
* ↑ Klenie Bimolt Arxivat 2018-09-05 a Wayback Machine.. zwemmenindepolder.nl
# Konrad Böcker

Konrad Böcker (Leipzig, 24 d'agost de 1870 - 8 d'abril de 1936) va ser un gimnasta alemany que va prendre part en els Jocs Olímpics de 1896, a Atenes.
Böcker va tenir poc èxit en les proves individuals, puix va competir en barra fixa, barres paral·leles, cavall amb arcs, anelles i salt sobre cavall sense que en cap d'ells quedés entre els medallistes.
Amb tot, va guanyar dues medalles d'or formant part de l'equip alemany en les dues proves per equips, les barres paral·leles i la barra fixa.

## Referències

* 1 2 «Conrad Böcker Olympic Results». sports-reference.com. Arxivat de l'original el 6 de gener 2009. [Consulta: 31 agost 2015].
# Kornelia Winkel

Kornelia Winkel (Groningen, 26 de febrer de 1944), també coneguda com a Corrie Winkel, és una nedadora neerlandesa, ja retirada, especialista en esquena, que va competir durant la dècada de 1960.
El 1964 va prendre part en els Jocs Olímpics d'Estiu de Tòquio, on va disputar dues proves del programa de natació. Fent equip amb Klenie Bimolt, Ada Kok i Erica Terpstra guanyà la medalla de plata en els 4x100 metres estils, mentre en els 100 metres esquena quedà eliminada en sèries.
En el seu palmarès també destaca una medalla de plata en els 100 metres esquena del Campionat d'Europa de natació de 1966 Entre 1962 i 1964 va establir vuit rècords nacionals i dos europeus en proves de 100 i 200 metres esquena i 4 x100 mestres estils.

## Referències

* ↑ Kornelia Winkel a Sports Reference (arxivat)
* ↑ EUROPEAN SWIMMING CHAMPIONSHIPS (WOMEN). gbrathletics.com
* ↑ Corrie Winkel Arxivat 2012-05-02 a Wayback Machine.. zwemmenindepolder.nl
# Kurt Helbig

Kurt Helbig (Rödlitz, 28 de juliol de 1901 - Plauen, 30 de gener de 1975) fou un aixecador alemany que va competir durant la dècada de 1920 i 1930.
El 1928 va prendre part en els Jocs Olímpics d'Amsterdam, on guanyà la medalla d'or en la prova del pes lleuger, per a aixecadors amb un pes inferior a 67,5 kg, del programa d'halterofília. Tot i haver-se classificat per disputar els Jocs de Los Angeles, no hi va poder participar perquè la federació alemana no tenia diners per pagar el llarg desplaçament fins a Amèrica.
En el seu palmarès també destaca el Campionat d'Europa d'halterofília del pes mitjà de 1930 i dues medalles de plata i una de bronze del pes lleuger el 1931, 1933 i 1929 respectivament. Altres èxits destacats foren quatre campionats nacionals i 7 rècords del món.

## Referències

* 1 2 3 «Kurt Helbig Olympic Results». sports-reference.com. Arxivat de l'original el 17 d’abril 2020. [Consulta: 11 juliol 2018].
# Ladislava Bakanic

Ladislava Bakanic (Nova York, 3 de maig de 1924 - White Plains, 26 de febrer de 2021) va ser una gimnasta artística estatunidenca que va competir durant la dècada de 1940.
El 1948 va prendre part en els Jocs Olímpics de Londres, on guanyà la medalla de bronze en la competició del concurs complet per equips del programa de gimnàstica.

## Referències

* ↑ «Ladislava Bakanic Olympic Results». sports-reference.com. Arxivat de l'original el 7 d’octubre 2018. [Consulta: 8 gener 2019].
# Lajos Keresztes

Lajos Keresztes (Udvarhely County, 30 d'abril de 1900 - Budapest, 9 d'agost de 1978) va ser un lluitador hongarès, especialista en lluita grecoromana, que va competir durant la dècada de 1920.
El 1924 va prendre part en els Jocs Olímpics de París, on va guanyar la medalla de plata en la competició del pes lleuger del programa de lluita grecoromana. Quatre anys més tard, als Jocs d'Amsterdam, guanyà la medalla d'or en la mateixa categoria.

## Referències

* 1 2 «Lajos Keresztes Olympic Results». sports-reference.com. Arxivat de l'original el 2020-04-18. [Consulta: 11 març 2017].
# Lars-Erik Skiöld

Lars-Erik Skiöld (Malmö, 19 de març de 1952 - Malmö, 21 de maig de 2017) fou un lluitador suec, especialista en lluita grecoromana, que va competir durant la dècada de 1970.
El 1976 va prendre part en els Jocs Olímpics de Mont-real, on fou quart en la prova del pes lleuger del programa de lluita grecoromana. Quatre anys més tard, als Jocs de Moscou, guanyà la medalla de bronze en la mateixa competició.
En el seu palmarès també destaquen una medalla de plata al Campionat del món de lluita, una d'or i una de bronze al Campionat d'Europa de lluita i sis d'or i una de plata als Campionats nòrdics.

## Referències

* ↑ «Lars-Erik Skiöld Olympic Results». sports-reference.com. Arxivat de l'original el 17 d’abril 2020. [Consulta: 28 novembre 2019].
* ↑ Skioeld, Lars-Erik (SWE) a International Wrestling Database
# Lee Barnes

Lee Barnes (Salt Lake City, 16 de juliol de 1906 - Oxnard, 28 de desembre de 1970) va ser un atleta estatunidenc, especialista en salt de perxa, que va competir durant la dècada de 1920.
El 1924 va prendre part en els Jocs Olímpics de París, on guanyà la medalla d'or en la prova del salt de perxa del programa d'atletisme. Quatre anys més tard, als Jocs d'Amsterdam, fou cinqè en la mateixa prova.
Barnes estudià a la University of Southern California de Los Angeles. El 1927 i 1928 es proclamà campió de l'AAU. El 1928 va establir un nou rècord del món del salt de perxa amb un registre de 4m 30cm, una marca que fou vigent fins a 1932.
Barnes és l'únic doble conegut del famós actor de cinema mut Buster Keaton durant els anys de cinema independent. Va actuar a la pel·lícula El col·legial de 1927.

## Referències

* ↑ «Lee Barnes Olympic Results». sports-reference.com. Arxivat de l'original el 17 d’abril 2020. [Consulta: 8 juny 2018].
* ↑ USC OLYMPIANS: 1904-2008 Arxivat 2018-09-16 a Wayback Machine., USC Trojans Athletic Department, Accessed August 13, 2008.
* ↑ «12th IAAF World Championships In Athletics: IAAF Statistics Handbook. Berlin 2009.» (pdf) p. Pages 546, 555–6. Monte Carlo: IAAF Media & Public Relations Department, 2009. Arxivat de l'original el 29 juny 2011. [Consulta: 5 agost 2009].
* ↑ A Trojan Olympic Miscellany Arxivat 2012-08-26 a Wayback Machine., USC web site, accessed October 17, 2013 (The source erroneously credits Barnes with doubling during a running sequence.)
# Leni Junker

Leni Junker (Kassel, 8 de desembre de 1905 - Wilhelmshaven, 9 de febrer de 1997) va ser una atleta alemanya, especialista en els 100 metres llisos, que va arribar a ser medallista de bronze olímpica l'any 1928.

## Carrera esportiva

En els jocs olímpics d'Àmsterdam de 1928 va guanyar la medalla de bronze en els 4x100 metres relleus, amb un temps de 49.0 segons, arribant a la meta després de Canadà, que va batre el rècord mundial amb un temps de 48.4 segons, i els Estats Units, amb una marca de 48.8 segons, sent les seves companyes d'equip: Anni Holdmann, Rosa Kellner i Leni Schmidt. En la cursa dels 100 metres quedà eliminada en semifinals.

## Referències

* ↑ «Leni Junker». [Consulta: 16 desembre 2017].
* ↑ «Leni Junker Olympic Results». sports-reference.com. Arxivat de l'original el 20 de juliol 2011. [Consulta: 21 novembre 2018].
# Lennart Johnsson

Lennart Johnsson (Västervik, 11 de juny de 1933 - 1 de setembre de 2023) és un atleta suec, ja retirat, especialista en curses de velocitat, que va competir durant les dècades de 1950 i 1960.
El 1960 va prendre part en els Jocs Olímpics de Roma, on disputà dues proves del programa d'atletisme. En ambdues proves quedà eliminat en sèries.
En el seu palmarès destaca una medalla de bronze en els 4x400 metres del Campionat d'Europa d'atletisme de 1958, formant equip amb Nils Holmberg, Hans Lindgren i Alf Petersson. Va ser campió suec dels 400 metres el 1959 i del 4x400 metres relleus de 1958 i 1959.
Va millorar el rècord nacional dels 4x400 metres en diverses ocasions.

## Millors marques

* 100 metres. 10.9"
* 200 metres. 21.8" (1960)
* 400 metres. 47.5" (1959)

## Referències

* 1 2 Lennart Johnsson a Sports Reference (arxivat)
* ↑ «Berlin 2018 Statistics Handbook». european-athletics.org [Consulta: 20 juny 2020].
* 1 2 «Stora Grabbar». [Consulta: 10 febrer 2021].
* ↑ Waśko, Janusz (1953-). Athletics national records evolution 1912-2012 : golden century of IAAF records. Zamość: GreenArt Jacek Kardasz, 2013, p. 208. ISBN 978-83-62033-30-0.
# Leo Bosschart

Leonard Francois Gerard "Leo" Bosschart (Kota Radja, Índies Orientals Neerlandeses, 24 d'agost de 1888 - Hoboken, Bèlgica, 9 de maig de 1951) fou un futbolista neerlandès que va competir a començaments del segle xx.
El 1920 va prendre part en els Jocs Olímpics d'Anvers, on guanyà la medalla de bronze en la competició de futbol. D'aquest equip en fou el capità.
Pel que fa a clubs, defensà els colors del Quick Den Haag. Amb la selecció nacional jugà 19 partits, en què marcà 1 gol.

## Referències

* ↑ Profile Arxivat 2017-09-17 a Wayback Machine. - Olympisch Sport Erfgoed (neerlandès)
* ↑ Profile - Voetballegends (neerlandès)
* ↑ «Leo Bosschart Olympic Results». sports-reference.com. Arxivat de l'original el 18 d'abril 2020. [Consulta: 17 setembre 2017].
* ↑ Intl career stats - Voetbalstats
# Lies Bonnier

Elisabeth Johanna Maria Bonnier, més coneguda com a Lies Bonnier ('s-Hertogenbosch, 8 de juliol de 1925) és una nedadora neerlandesa, ja retirada, especialista en braça, que va competir durant les dècades de 1940 i 1950.
El 1950 va guanyar la medalla de plata en els 200 metres braça del Campionat d'Europa de natació que es va disputar a Viena. Dos anys més tard va prendre part en els Jocs Olímpics de Hèlsinki, on quedà eliminada en sèries en la prova dels 200 metres braça del programa de natació. Aquell mateix 1952 guanyà el campionat nacional dels 200 metres braça.

## Referències

* ↑ European Swimming Championships (Women). gbrathletics.com
* ↑ Lies Bonnier a Sports Reference (arxivat)
* ↑ Lies Bonnier Arxivat 2016-03-03 a Wayback Machine.. zwemmenindepolder.nl
# Lillian Birkenhead

Lillian Birkenhead (Liverpool, 19 de gener de 1905 – Liverpool, març de 1979) va ser una nedadora anglesa que va competir a començaments del segle xx.
El 1920 va prendre part en els Jocs Olímpics d'Anvers, on va disputar els 100 metres lliures del programa de natació. Quedà eliminada en les semifinals en quedar sisena de la seva sèrie.

## Referències

* ↑ «Lillian Birkenhead Olympic Results». sports-reference.com. Arxivat de l'original el 15 de desembre 2012. [Consulta: 8 juliol 2017].
# Lina Radke

Lina Radke (Karlsruhe, 18 d'octubre de 1903 - Karlsruhe, 14 de febrer de 1983) va ser una atleta alemanya, especialista en curses de mig fons, que va competir durant les dècades de 1920 i 1930.
Nascuda Lina Batschauer, el 1927 es casà amb Georg Radke, que era el seu entrenador i gerent del club SC Baden-Baden. Aquell mateix anys va establir el seu primer rècord mundial dels 800 metres, que recuperà el 1928 i va ser vigent fins al 1944.
El 1928 va prendre part en els Jocs Olímpics d'Amsterdam, on va guanyar la medalla d'or en la prova dels 800 metres del programa d'atletisme.
Es va retirar el 1934, després d'acabar quarta en els 800 metres dels darrers Jocs Mundials de les Dones. Posteriorment va treballar com entrenadora d'atletisme a Breslau i Torgau. El seu marit va prendre part en la Segona Guerra Mundial i va ser fet presoner de guerra a la Unió Soviètica i no fou alliberat fins al 1950. El 1945, va ser expulsada de Breslau, quan aquesta ciutat passà a ser polonesa i, fugint de Silèsia, es va traslladar a Torgau, Saxònia-Anhalt. El 1961, poc abans de la construcció del mur de Berlín, el matrimoni Radke es va traslladar a Karlsruhe.

## Millors marques

* 800 metres. 2' 16.8" (1928) Rècord del món.

## Referències

* 1 2 3 «Lina Radke Olympic Results». sports-reference.com. Arxivat de l'original el 17 d’abril 2020. [Consulta: 6 febrer 2019].
* ↑ Karoline Radke (neé Batschauer) a trackfield.brinkster.net
# Lionel Cox

Lionel Malvyne Cox (Brisbane, Queensland, 26 de febrer de 1930 - Sydney, 9 de març de 2010) va ser un ciclista australià que va córrer durant els anys 50 del segle xx.
El 1952 va prendre part en els Jocs Olímpics de Hèlsinki, en què guanyà la medalla d'or en la prova de tàndem, fent parella amb Russell Mockridge; i la de plata en velocitat individual, per darrere Enzo Sacchi.

## Palmarès

* 1952
** Medalla d'or en Tàndem als Jocs Olímpics de Hèlsinki
** Medalla de plata en Velocitat individual als Jocs Olímpics de Hèlsinki

## Referències

* ↑ «Lionel Cox Olympic Results». sports-reference.com. Arxivat de l'original el 2008-12-29. [Consulta: 1r gener 2013].
# Ljiljana Mugoša

Ljiljana Mugoša (Podgorica, 10 d'abril de 1962) és una ex-jugadora d'handbol montenegrina que va competir sota bandera de Iugoslàvia durant la dècada de 1980. És germana de la també jugadora d'handbol Svetlana Mugoša-Antić.
El 1984 va prendre part en els Jocs Olímpics de Los Angeles, on guanyà la medalla d'or en la competició d'handbol. Quatre anys més tard, als Jocs de Seül, fou quarta en la mateixa competició. Amb la selecció iugoslava també guanyà una medalla de bronze al Campionat del món d'handbol de 1982.
A nivell de clubs s'inicià al Budućnost Titograd, on va jugar fins a 1989 i amb el qual guanyà la Copa d'Europa dels vencedors de copa de 1985, la Copa EHF de 1987, la lliga iugoslava de 1985 i la copa iugoslava de 1984. El 1989 fitxà per l'equip francès USM Gagny, amb qui guanyà la lliga francesa de 1991 i 1992 i la copa francesa de 1992 i 1993.

## Referències

* 1 2 «Ljiljana Mugoša Olympic Results». sports-reference.com. Arxivat de l'original el 6 d’abril 2011. [Consulta: 5 novembre 2019].
* ↑ Women Handball World Championship 1982 in Hungary - 02-12.12 Champion Soviet Union a todor66.com
* 1 2 «Ljiljana Vučević: Igra nam je bila kao melodija» (en serbi), 08-03-2011. Arxivat de l'original el 24 de desembre 2014. [Consulta: 24 desembre 2014].
# Louis Delaunoij

Louis Albert Armand Etienne Delaunoij (Amsterdam, 3 de març de 1879 - Bussum, 29 d'octubre de 1947) va ser un tirador d'esgrima neerlandès que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on disputà dues proves del programa d'esgrima. Guanyà la medalla de bronze en la competició de sabre per equips, mentre en la d'espasa individual quedà eliminat en sèries.

## Referències

* ↑ «Louis Delaunoij Olympic Results». sports-reference.com. Arxivat de l'original el 18 d'abril 2020. [Consulta: 2 setembre 2017].
# Louis Williquet

Louis Williquet (1890 – ?) fou un aixecador belga que va competir a començaments del segle xx.
El 1920 va prendre part en els Jocs Olímpics d'Anvers, on disputà la prova del pes lleuger, per a aixecadors amb un pes inferior a 67,5 kg, del programa d'halterofília. En ella guanyà la medalla de plata amb un pes total de 240,0 kg alçats.

## Referències

* ↑ «Louis Williquet Olympic Results». sports-reference.com. Arxivat de l'original el 17 d’octubre 2012. [Consulta: 29 juny 2017].
# Louise Petersen

Lovise Kristine "Louise" Petersen, posteriorment Riisbek i Brandt, (Copenhaguen, 8 d'abril de 1894 – Frederiksberg, 3 d'agost de 1983) va ser una saltadora danesa que va competir en els anys posteriors a la Primera Guerra Mundial.
El 1920 va prendre part en els Jocs Olímpics d'Anvers, on va disputar la prova de palanca de 10 metres del programa de salts. Quedà eliminada en la primera ronda.

## Referències

* ↑ «Louise Petersen Olympic Results». sports-reference.com. Arxivat de l'original el 19 de maig 2011. [Consulta: 2 juliol 2017].
# Luciano Negrini

Luciano Negrini (Venècia, 22 de juny de 1920 - Lecco, 12 de desembre de 2012) fou un remer italià que va competir durant la dècada de 1930.
El 1936 va prendre part en els Jocs Olímpics de Berlín, on guanyà la medalla de plata en la prova del dos amb timoner del programa de rem. Formà equip amb Almiro Bergamo i Guido Santin.
En el seu palmarès també destaca una medalla d'or al Campionat d'Europa de rem de 1935 en la prova del dos amb timoner.

## Referències

* ↑ Luciano Negrini campione del mondo da Venezia a Berlino a canottaggio.org, juliol-setembre 2018
* ↑ «Luciano Negrini Olympic Results». sports-reference.com. Arxivat de l'original el 18 d’abril 2020. [Consulta: 2 juny 2019].
* ↑ «Rudern – Europameisterschaften (Herren – Zweier m. Stm.)» (en alemany). Sport Komplett. [Consulta: 13 maig 2018].
# Lucien De Muynck

Lucien De Muynck (Heule, 1 d'agost de 1931 - 24 d'octubre de 1999) és un atleta belga, ja retirat, especialista en curses de mig fons, que va competir durant la dècada de 1950.
El 1952 va prendre part en els Jocs Olímpics de Hèlsinki, on quedà eliminat en sèries en la cursa dels 800 metres del programa d'atletisme.
En el seu palmarès destaca una medalla de plata en els 800 metres al Campionat d'Europa d'atletisme de 1954, rere l'hongarès Lajos Szentgáli.

## Millors marques

* 800 metres. 1' 47.3" (1954)

## Referències

* 1 2 Lucien De Muynck a Sports Reference (arxivat)
* ↑ «Medallistes per prova». rfea.es. Federació Espanyola d'Atletisme. Arxivat de l'original el 26 d’octubre 2020. [Consulta: 22 abril 2020].
* ↑ «Track and Field Statistics». [Consulta: 4 juny 2020].
# Lucien Londot

Lucien Londot va ser un futbolista belga que va prendre part en els Jocs Olímpics de París de 1900, on guanyà la medalla de bronze com a membre de la selecció belga, representada per la Universitat de Brussel·les.

## Referències

* ↑ «Lucien Londot Olympic Results». sports-reference.com. Arxivat de l'original el 11 d'agost 2011. [Consulta: 3 octubre 2015].